Úradný vestník L 236 , 23/09/2003 S. 0806 - 0807



A. PRÁVNE PREDPISY V OBLASTI VETERINÁRSTVA 1. 31964 L 0433: Smernica Rady 64/433/EHS o zdravotných podmienkach výroby čerstvého mäsa a jeho uvádzania na trh (Ú. v. ES P 121, 29.7.1964, s. 2012, v znení neskôr zmenenom, doplnenom a aktualizovanom predpisom v Ú. v. ES L 268, 29.6.1991, s. 71), v znení naposledy zmenenom a doplnenom: - 31995 L 0023: smernica Rady 95/23/EHS z 22.6.1995 (Ú. v. ES L 243, 11.10.1995, s. 7), 31971 L 0118: Smernica Rady 71/118/EHS z 15. februára 1971 o veterinárnych otázkach, ktoré ovplyvňujú výrobu čerstvého hydinového mäsa a jeho uvádzanie na trh (Ú. v. ES L 55, 8.3.1971, s. 23, v znení neskôr zmenenom, doplnenom a aktualizovanom v Ú. v. ES L 62, 15.3.1993, s. 6), v znení naposledy zmenenom a doplnenom predpisom: - 31997 L 0079: smernica Rady 97/79/ES z 18.12.1997 (Ú. v. ES L 24, 30.1.1998, s. 31), 31977 L 0099: Smernica Rady 77/99/EHS z 21. decembra 1977 o veterinárnych otázkach, ktoré ovplyvňujú výrobu mäsových výrobkov a niektorých ďalších výrobkov živočíšneho pôvodu a ich uvádzanie na trh (Ú. v. ES L 26, 31.1.1977, s. 85, v znení neskôr zmenenom, doplnenom a aktualizovanom v Ú. v. ES L 57, 2.3.1992, s. 4), v znení naposledy zmenenom a doplnenom predpisom: - 31997 L 0076: smernica Rady 97/76/ES zo 16.12.1997 (Ú. v. ES L 10, 16.1.1998, s. 25); 31989 L 0437: Smernica Rady 89/437/EHS z 20. júna 1977 o hygienických a veterinárnych otázkach, ktoré ovplyvňujú výrobu vaječných výrobkov a ich uvádzanie na trh (Ú. v. ES L 212, 22.7.1989, s. 87), v znení naposledy zmenenom a doplnenom predpisom: - 31996 L 0023: smernica Rady 96/23/ES z 29.4.1996 (Ú. v. ES L 125, 23.5.1996, s. 10); 31992 L 0046: Smernica Rady 92/46/EHS zo 16. júna 1992, ktorou sa ustanovujú hygienické predpisy pre výrobu surového mlieka, tepelne ošetreného mlieka a mliečnych výrobkov a ich uvádzanie na trh (Ú. v. ES L 268, 14.9.1992, s. 1), v znení naposledy zmenenom a doplnenom predpisom: - 31996 L 0023: smernica Rady 96/23/ES z 29.4.1996 (Ú. v. ES L 125, 23.5.1996, s. 10). a) Štrukturálne požiadavky stanovené v prílohách I a II k smernici 64/433/EHS, v prílohách I a II k smernici 71/118/EHS, v prílohách A a B k smernici 77/99/EHS, v prílohe k smernici 89/437/EHS a v prílohe B k smernici 92/46/EHS sa za nižšie stanovených podmienok nebudú do 31. decembra 2006 uplatňovať na prevádzkarne v Českej republike, ktoré sú uvedené v dodatku A k tejto prílohe. b) Pokiaľ sa na prevádzkarne uvedené v písmene a) vzťahujú výhody na základe jeho ustanovení, výrobky, ktoré pochádzajú z týchto prevádzkarní, budú bez ohľadu na dátum ich uvedenia na trh uvádzané iba na domáci trh alebo použité na ďalšie spracovanie v domácich prevádzkarniach, na ktoré sa tiež vzťahujú ustanovenia písm. a). Tieto výrobky musia byť označené osobitnou zdravotnou značkou. Predchádzajúci pododsek sa vzťahuje aj na všetky výrobky, ktoré pochádzajú zo združenej prevádzkarne na spracovanie mäsa, ak sa písm. a) vzťahuje na časť prevádzkarne. c) Česká republika zabezpečí postupný súlad s požiadavkami na konštrukciu uvedenými v písm. a) v súlade s termínmi na nápravu existujúcich nedostatkov vymedzených v dodatku A k tejto prílohe. Česká republika zabezpečí, že naďalej budú prevádzkované iba tie prevádzkarne, ktoré do 31. decembra 2006 splnia všetky tieto požiadavky. Česká republika bude Komisii predkladať ročné správy o pokroku v jednotlivých prevádzkarniach uvedených v dodatku A vrátane zoznamu prevádzkarní, ktoré počas príslušného roka napravili existujúce nedostatky. d) Komisia je oprávnená pred pristúpením a do 31. decembra 2006 aktualizovať dodatok A uvedený v písm. a) a v tejto súvislosti môže v obmedzenom rozsahu doplniť alebo vypustiť jednotlivé prevádzkarne so zreteľom na pokrok dosiahnutý v náprave existujúcich nedostatkov a na výsledky monitorovania. Podrobné pravidlá vykonania na zabezpečenie riadneho fungovania uvedeného prechodného režimu budú prijaté v súlade s článkom 16 smernice 64/433/EHS, článkom 21 smernice 71/118/EHS, článkom 20 smernice 77/99/EHS, článkom 14 smernice 89/437/EHS a článkom 31 smernice 92/46/EHS. 2. 31999 L 0074: Smernica Rady 1999/74/ES z 19. júla 1999, ktorou sa stanovujú minimálne normy na ochranu nosníc (Ú. v. ES L 203, 3.8.1999, s. 53). Prevádzkarne v Českej republike uvedené v dodatku B k tejto prílohe sú do 31. decembra 2009 oprávnené ponechať v prevádzke klietky, ktoré nespĺňajú požiadavky minimálnej výšky stanovené v článku 5 ods. 1 bode 4 smernice 1999/74/ES, ak nie sú staršie ako 16 rokov a pokiaľ najmenej 65 % plochy klietok má výšku najmenej 36 cm a v žiadnej časti nie sú nižšie ako 33 cm. --------------------------------------------------